钦定古今图书集成/理学汇编/学行典/第204卷 > 杜琼
## 钦定古今图书集成/理学汇编/学行典/第204卷 > 杜琼

按《吴县志》：“杜琼，字用嘉，生一月而孤，母顾育而教之。
长从陈继学，博综古今，为文和平醇实，诗尢沈雅有
古致，闲写山水，润秀可观。性至孝，痛父早亡，从母问
其容仪，往往形诸梦寐，遂肖貌之。以父名玉，终身讳
之。奉母力治甘旨，姊老，事之甚敬。母疾，刲股以疗，母
爱二至花栽堂下，易名如意，遂以名堂。有司将上其”
孝，琼曰：“此岂得已耶？惟念母节未白耳。”正统四年，知
府况锺疏旌其母。后有司荐琼孝廉，辞不就。年七十
九卒。学者私谥孝渊先生。